El pressupost dedicat a migració i gestió de fronteres inclou una partida global de 34.900 MEUR en comparació amb els 13.000 MEUR del període 2014-2020.
La migració i la protecció de les fronteres europees seguiran sent un repte a llarg termini i un requisit per garantir un espai segur dins la UE.
Es proposa crear un nou Fons de Gestió Integrada de les Fronteres que ajudi en la responsabilitat compartida entre els estats membres i la UE de protegir les fronteres comunes de la Unió.
Es vol reforçar el Fons d'Asil i Migració per tal de donar suport als estats membres en l'acollida de sol·licitants d'asil i migrants, així com per elaborar una política comuna d'asil i migració i garantir els retorns efectius.
Es proposa reforçar l'Agència Europea de la Guardia Europea de Fronteres i Costes (Frontex) a través d'un cos permanent d'uns 10.000 guàrdies de fronteres (en front els 1.500 efectius actuals).
Es proposa crear una nova Agència de la Unió Europea per l'Asil, que tindrà la missió d'ajudar a garantir que els casos concrets d'asil rebin un tractament coherent en tots els estats membres.
Segons la CE, aquest fons contribueix a la gestió eficaç dels fluxos migratoris.
Dona suport a activitats relacionades amb l'asil, la migració legal, la integració i la migració irregular i el retorn.
En l'actual marc financer pluriennal, el finançament inicialment previst per a la seguretat i la migració va haver de duplicar-se per tal de respondre a la magnitud de les necessitats.
Per al període 2021-2027 s'ha previst una dotació econòmica de 10.415 MEUR.
Execució i simplificació: gestió compartida entre els estats membres i la UE (per mitjà de programes nacionals), acompanyada d'una gestió i execució directes per part de la UE a través d'accions transnacionals en el marc de l'ajuda d'emergència.
En matèria de gestió, les agències de la Unió – en particular l'Agència Europea de la Guàrdia de Fronteres i costes i l'Oficina Europea de Suport a l'Asil- també exerceixen un paper essencial, en termes d'operativitat, coordinació i assessorament, amb pressupostos propis independents del Fons.
Flexibilitat pel que fa a l'assignació als estats membres i una millora del marc de seguiment i avaluació per assegurar la correcta execució del programa i garantir aportacions per futures actuacions polítiques.
Una part del finançament s'assignarà inicialment i posteriorment una important dotació s'assignarà a prioritats específiques, amb atenció a possibles noves circumstàncies o emergències.
Complementarietat: sinergies amb el Fons de Gestió Integrada de les Fronteres i el Fons per a la Seguretat Interna, també amb el FEDER i el Fons Social Europeu + i el nou Instrument de Veïnatge, Desenvolupament i Cooperació Internacional.
La CE proposa un únic conjunt de normes per als 7 fons que es gestionaran de forma compartida: el FEDER, el Fons de Cohesió, el Fons Social Europeu+, el Fons Europeu Marítim i de la Pesca, el Fons d'Asil i Migració, el Fons de Seguretat Interior i el Fons de Gestió Integrada de les Fronteres
Fons de Gestió Integrada de les Fronteres
És un nou fons per garantir una millor gestió integrada de les fronteres exteriors de la UE i un major nivell de seguretat, així com la integritat de la cadena de subministraments, tot salvaguardant la lliure circulació de persones i béns.
Està pensat per contribuir a garantir una major uniformitat en l'eficàcia dels controls duaners, corregint els desequilibris actuals entre els estats membres degut a les diferències geogràfiques i les desigualtats quant a les respectives capacitats i recursos disponibles.
La dotació econòmica pel fons es preveu que serà de 9.318 MEUR, dels quals 8.018 MEUR es dedicaran a la gestió de fronteres i visats i 1.300 MEUR als equips de control duaner.
Els objectius es divideixen en dos components:
Execució i simplificació: gestió compartida amb els estats membres per mitjà de programes plurianuals, en paral·lel a una dotació de fons canalitzada a través d'una gestió directa a través d'accions de la Unió.
A través de l'ajuda d'emergència, el fons serà un instrument de reacció davant de circumstàncies imprevistes.
Diverses agències, com Frontex, Europol i eu-LISA (Agència Europea per a la gestió Operativa dels Sistemes Informàtics de Gran Magnitud a l'Espai de Llibertat, Seguretat i Justícia) reforcen la feina de la UE en l'àmbit de les fronteres i visats a través dels seus propis pressupostos.
El Fons aportarà també més flexibilitat per respondre a imprevistos que no són infreqüents en l'àmbit de la gestió de fronteres.
El Fons aprofitarà les avantatges d'utilitzar aquelles normes més simples i que són aplicables a altres fons gestionats de forma compartida.
Això ajudarà a avançar cap a un conjunt únic de normes.
Complementarietat: S'establiran sinergies amb el Fons d'Asil i Migració i el Fons per a la Seguretat Interior.
També amb el FEDER i el Fons Social Europeu + i el nou Instrument de Veïnatge, Desenvolupament i Cooperació Internacional.
Més particularment, els equips de control duaner també establiran sinergies amb el Programa Duanes.
La CE proposa un únic conjunt de normes per als 7 fons que es gestionaran de forma compartida: el FEDER, el Fons de Cohesió, el Fons Social Europeu+, el Fons Europeu Marítim i de la Pesca, el Fons d'Asil i Migració, el Fons de Seguretat Interior i el Fons de Gestió Integrada de les Fronteres.
S'espera que la Comissió Europea publiqui, el 12 de juny de 2018, les propostes dels Reglaments específics de cadascun d'aquests fons, en els quals s'especificarà els detalls de la seva aplicació.
Migració, integració, fronteres, asil, refugiats, duanes, control fronterer, espai de seguretat, transnacionalitat, interoperabilitat, retorn, migració il·legal, migració irregular, lliure circulació, visat, Frontex, Europol, eu-LISA, solidaritat, retorn, política comuna d'asil i migració, re-assentament, re-ubicació, protecció internacional.